Tammeka eest lidub täna Esiliiga parim väravakütt (0)
Täna kell 17 näitab Soccernet TV otsepildis Tallinna Flora ja Tartu Tammeka Taliturniiri kohtumist. Viimaste ridades võib täna näha Esiliiga eelmise hooaja parimat väravakütti Kevin Mätast.
21-aastane Mätas lõi mullu Nõmme Unitedi eest Eesti tugevuselt teisel liigatasemel 22 väravat. Hooaja ettevalmistuse alguses käis ta end näitamas ka Tallinna Levadias, ent sai nende treeningutel vigastada. Levadia peatreener Vladimir Vassiljev on öelnud, et ilmselt tahaksid nad ründajat tulevikus, näiteks suvel, veel lähemalt vaadata.
Tartu Tammeka on tänavu talvel teinud vaid kaks täiendust, kui klubiga on liitunud Eesti koondise paremkaitsja, aastaid Norra kõrgliigas mänginud Taijo Teniste ja eelmisel aastal Viljandi särgis vastaseid terroriseerinud terav ääremängija Sander Kapper. Taliturniiril on Tammeka seni nelja mänguga löönud ise vaid ühe värava, samal ajal kui endale on lastud virutada 17 tabamust.